Nú byrjar eitt nýtt umfar av hungursleikum. Hetta er fyrsta bókin í nýggjum tríverki, sum gongur fyri seg áðrenn søgan um Katniss byrjaði. Tað er morgunin, tá ið heystingin skal vera, sum skal seta tíggjundu hungursleikirnar í gongd. Í Capitol ger 18 ára gamli Coriolanus Snow seg til reiðar at verða vegleiðari í leikunum. Tann einaferð so mæta Snow-ættin hevur mist sína tignarstøðu, og lagna teirra hongur í einum klønum tráði, sum ger, at Coriolanus noyðist at seta alt upp á spæl fyri at vinna í hungursleikunum. Útlitini eru sera vánalig. Hann hevur fingið ta eyðmýkjandi uppgávuna at verða vegleiðari hjá einum gentubøtara úr Sýslu 12, teirri vánaligastu sýsluni av øllum. Lagnur teirra eru nú fullkomiliga samantvinnaðar–øll val, sum Coriolanus tekur, kunnu leiða til heiður ella vanlagnu, sigur ella undirgang. Inni á valinum fer at vera ein bardagi um lív ella deyða. Uttan fyri valin byrjar Coriolanus at kenna seg drignan at sínum bøtara… og noyðist at umhugsa, um hann skal fylgja reglunum ella gera alt fyri at yvirliva uttan mun til avleiðingarnar. Suzanne Collins er amerikanari og hevur skrivað leikir til barnasjónvarp síðani 1991. Í 2003 kom fyrsta bókin út hjá henni, og hon er vorðin serliga kend fyri tær tríggjar bøkurnar um hungursleikirnar, sum komu út á føroyskum í 2012 og 2014. Higartil hevur hon fingið trettan heiðurslønir fyri bøkurnar, og tær hava ligið í 60 vikur á listanum hjá New York Times yvir mest seldu bøkur. Filmar eru gjørdir um allar tríggjar bøkurnar. Bøkur hennara eru higartil útkomnar á 53 málum. FRAMSÓKN DRÍVUR HANN. KAPPING EGGJAR HONUM TIL. MEN VALD ER DÝRTKEYPT.